open-index/open-wikipedia-markdown huggingface dataset:
โช คาริโนะ

**โช คาริโนะ** (狩野 翔かりの しょう, 18 ธันวาคม 1987 -) เป็นนักพากย์และนักแสดง ชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดไซตามะ ส่วนสูง 175ซม.

## ผลงานพากย์
* *[[โตเกียว รีเวนเจอร์ส]]* (มัตสึโนะ จิฟุยุ)
* *[[โนเกโมโนะตาจิ โนะ โยรุ]]* (มาริอุส แบล็กเบล)
* *[[ถ้านอนไม่หลับ ไปนับดาวกันไหม]]* (ไฮดะ รุย)

## อ้างอิง

หมวดหมู่:บุคคลที่เกิดในปี พ.ศ. 2530
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดไซตามะ
หมวดหมู่:นักพากย์ชายชาวญี่ปุ่น
หมวดหมู่:นักแสดงชายชาวญี่ปุ่น
ตำนานผู้กล้าแห่งแหวน

เป็นซีรีส์มังงะญี่ปุ่น เขียนและวาดภาพโดยเมย์บี (Maybe) เริ่มตีพิมพ์ในนิตยสาร *[[Monthly Big Gangan]]* ในเดือนมีนาคม 2557 ปัจจุบันตีพิมพ์ถึงเล่มที่ 13 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ Staple Entertainment ออกอากาศตั้งแต่เดือนมกราคมถึงมีนาคม พ.ศ. 2567 ฤดูกาลที่สองเริ่มออกอากาศในเดือนตุลาคม พ.ศ. 2568

## ตัวละคร
;
:
;
:
;
:
;
:
;
:
;
:
;
:
;
:

## ดูเพิ่ม
* *[[คนสืบผี]]* อีกหนึ่งซีรีส์มังงะที่มีผู้สร้างคนเดียวกัน
* *[[ล้างบางสัตว์อสูร]]* อีกหนึ่งซีรีส์มังงะที่มีผู้สร้างคนเดียวกัน

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2557
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวเซเน็ง
หมวดหมู่:สยามอินเตอร์คอมิกส์
หมวดหมู่:เมเดียลิงก์
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
คัพนูดเดิลส์

**คัพนูดเดิลส์** () เป็นแบรนด์บะหมี่กึ่งสำเร็จรูปแบบถ้วยที่พัฒนาขึ้นในปี ค.ศ. 1971 และผลิตโดยบริษัทอาหารญี่ปุ่นนิสชินฟูดส์ บรรจุในโฟม พลาสติก หรือถ้วยกระดาษ แล้วเติมน้ำเดือด

ชื่อแบรนด์ ***คัพนูดเดิล*** ยังเป็นเครื่องหมายการค้าจดทะเบียนของนิสชินฟูดส์อีกด้วย

## ประวัติ
บะหมี่กึ่งสำเร็จรูปถูกคิดค้นขึ้นในปี ค.ศ. 1958 โดยโมโมฟูกุ อันโด ผู้ก่อตั้งบริษัทอาหารญี่ปุ่นนิสชิน ซึ่งเป็นชาวญี่ปุ่นเขาใช้ราเมงไก่เป็นบะหมี่กึ่งสำเร็จรูปรสแรกของบริษัท

## อ้างอิง

หมวดหมู่:ตราสินค้าบะหมี่กึ่งสำเร็จรูป
ยู ฮายาชิ

**ยู ฮายาชิ** (林 勇はやし ゆう, 2 เมษายน 1983 -) เป็นนักพากย์และนักร้องชาย ชาวญี่ปุ่น เกิดที่เมืองซามะ จังหวัดคานางาวะ สังกัดเค็นโปรดักชัน ส่วนสูง 164 ซม.

## ผลงานพากย์
* *[[ไฮคิว!! คู่ตบฟ้าประทาน]]* (ทานากะ ริวโนะสึเกะ)
* *[[มหาเวทย์ผนึกมาร]]* (อิโนะ ทากุมะ)
* *[[โตเกียว รีเวนเจอร์ส]]* (ซาโนะ มันจิโร)
* *[[สงครามคนทมิฬ]]* (ออลมาร์)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2526
หมวดหมู่:บุคคลจากจังหวัดคานางาวะ
หมวดหมู่:นักร้องเพลงประกอบอนิเมะ
หมวดหมู่:นักแสดงชายชาวญี่ปุ่น
หมวดหมู่:นักแสดงเด็กชาวญี่ปุ่น
หมวดหมู่:นักพากย์ชายชาวญี่ปุ่น
ปลาอาจิ

**ปลาอาจิ** (アジ, 鰺) เป็นคำทั่วไปสำหรับเรียกปลาที่อยู่ในวงศ์ย่อย Caranginae ซึ่งเป็นวงศ์ย่อยของวงศ์ปลาหางแข็ง ในประเทศญี่ปุ่น โดยทั่วไปถ้าพูดว่า "อาจิ" มักหมายถึงสายพันธุ์ *[[Trachurus japonicus]]* แต่ก็ยังมีปลาอาจิอีกหลายสายพันธุ์ ปลาอาจิถูกจับเป็นอาหารในเขตร้อนและเขตอบอุ่นทั่วโลก

## รากศัพท์
เชื่อว่าที่มาของชื่อ "อาจิ" ในภาษาญี่ปุ่นนี้มาจากคำว่า "อาจิ" (味) ที่หมายถึง "รสชาติ" เนื่องจากรสชาติที่ดีของมัน ส่วนคันจิใช้อักษร 鰺 ในการเขียน ซึ่งที่มาของการใช้อักษรนี้มีหลายทฤษฎีบ้างก็ว่าเดิมใช้อักษร 鱢 แล้วเขียนผิดเลยกลายเป็น 鰺

## การจัดหมวดหมู่
แบ่งเป็น 3 กลุ่ม โดยสกุล *Carangoides* ดั้งเดิมถูกแยกออกและจัดระเบียบใหม่เป็นหลายสกุลโดยเป็นกลุ่มที่มีหลายสาย รวมทั้งสกุล *[[Atropus]]*

* กลุ่มปลาทูแขก
** *[[Kaiwarinus]]* (Temminck & Schlegel, 1844) - 1 สายพันธุ์
** *[[Pseudocaranx]] (Bleeker*, 1863) - 4 สายพันธุ์
** *[[Selar]]* (Bleeker, 1851) - 2 สายพันธุ์
** *[[Decapterus]]* (Bleeker, 1851) - 10 สายพันธุ์
** *[[Trachurus]]* (Rafinesque, 1810) - 14 สายพันธุ์
* กลุ่มปลาจะละเม็ดดำ
** *[[Parastromateus]]* (Bleeker, 1865) - 1 สายพันธุ์
** *[[Ferdauia]]* (Jordan, Evermann and Wakiya in Jordan, Evermann and Tanaka, 1927) - 2 สายพันธุ์
** *[[Uraspis]]* (Bleeker, 1855) - 3 สายพันธุ์
** *[[Carangichthys]]* (Bleeker, 1853) - 2 สายพันธุ์
** *[[Alectis]]* (Rafinesque, 1815) - 2 สายพันธุ์
** *[[Scyris]]* (Cuvier, 1829) - 1 สายพันธุ์
** *[[Selene]]* (Lacépède, 1802) - 8 สายพันธุ์
** *[[Euprepocaranx]]* (Kimura, Takeuchi & Yadome, 2022) - 1 สายพันธุ์
** *[[Flavocaranx]]* (Kimura, Takeuchi และ Yadome, 2022) - 1 สายพันธุ์
** *[[Platycaranx]]* (Kimura, Takeuchi และ Yadome, 2022) - 2 สายพันธุ์
** *[[Turrum]]* (Whitley, 1932) - 3 สายพันธุ์
** *[[Craterognathus]]* (Kimura, Takeuchi and Yadome, 2022) - 1 สายพันธุ์
** *[[Atropus]]* (Oken, 1817) - 5 สายพันธุ์
* กลุ่มปลาสีขน
** *[[Carangoides]]* (Bleeker, 1851) - 2 สายพันธุ์
** *[[Alepes]]* (Swainson, 1839) - 5 สายพันธุ์
** *[[Atule]]* (Jordan and Jordan, 1922) - 1 สายพันธุ์
** *[[Gnathanodon]]* (Bleeker, 1851) - 1 สายพันธุ์
** *[[Pantolabus]]* (Whitley, 1931) - 1 สายพันธุ์
** *[[Selaroides]]* (Bleeker, 1851) - 1 สายพันธุ์
** *[[Chloroscombrus]]* (Girard, 1858) - 2 สายพันธุ์
** *[[Hemicaranx]]* (Bleeker, 1862) - 4 สายพันธุ์
** *[[Megalaspis]]* (Bleeker, 1851) - 1 สายพันธุ์
** *[[Caranx]]* (Lacépède, 1801) - 18 สายพันธุ์


Alectis ciliaris.jpg|ปลาผมนาง
Herring scad.JPG|*[[Alepes vari]]*
Razorbelly scad.jpg|*[[Alepes kleinii]]*
Caranx ignobilis.jpg|ปลากะมงพร้าว


## อ้างอิง

หมวดหมู่:วงศ์ปลาหางแข็ง
ซัตสึมะ

**ซัตสึมะ** (薩摩) อาจหมายถึง

* แคว้นซัตสึมะ (薩摩国) - หนึ่งในแคว้นสมัยโบราณของญี่ปุ่น ตั้งอยู่ตอนตะวันตกของจังหวัดคาโงชิมะในปัจจุบัน
* แคว้นศักดินาซัตสึมะ (薩摩藩) - หนึ่งในแคว้นศักดินาของญี่ปุ่น ตั้งอยู่ในพื้นที่ที่เดิมเป็นแคว้นซัตสึมะ
* อำเภอซัตสึมะ (薩摩郡) - อำเภอในจังหวัดคาโงชิมะ
* เมืองซัตสึมะ (さつま町) - เมืองในจังหวัดคาโงชิมะ
* ฮัมบัตสึซัตสึมะ (薩摩閥) - กลุ่มการเมืองที่สำคัญในต้นยุคเมจิ
* ตระกูลซัตสึมะ (薩摩氏) - หนึ่งในนามสกุลของคนญี่ปุ่น
* ซัตสึมาอิโมะ (サツマイモ) - แปลว่า "มันเทศ" ในภาษาญี่ปุ่น
* ซัตสึมาอาเงะ - อาหารญี่ปุ่นชนิดหนึ่ง ทำจากเนื้อปลาบด

หมวดหมู่:นามสกุลญี่ปุ่น
หมวดหมู่:หน้าแก้ความกำกวมชื่อสถานที่
ตำบลในเมือง (อำเภอสวรรคโลก)

**ในเมือง** เป็นตำบลหนึ่งในอำเภอสวรรคโลก จังหวัดสุโขทัย มีขนาดพื้นที่ประมาณ 60.03 ตารางกิโลเมตร หรือประมาณ 37,513 ไร่ มีเทศบาลตำบลในเมือง เป็นองค์กรปกครองส่วนท้องถิ่นที่ครอบคลุมตำบลในเมืองทั้งหมด

## ประวัติ
ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว ในสมัยที่อำเภอสวรรคโลกมีฐานะเป็นจังหวัดสวรรคโลก ทางราชการได้มีจัดตั้งตำบลใหม่แยกออกจากตำบลวังไม้ขอน โดยตั้งอยู่อีกฝั่งตะวันออกของลำแม่น้ำยม เรียกว่า **ตำบลในเมือง** ภายใต้การปกครองของ อำเภอวังไม้ขอน จังหวัดสวรรคโลก

เมื่อวันที่ 22 มิถุนายน 2542 กรมการปกครอง กระทรวงมหาดไทย ได้มีการกำหนดชั้นองค์กรการบริหารส่วนตำบลใหม่ ตามหนังสือกระทรวงมหาดไทย ที่ มท. 0318/ว 460 ลงวันที่ 22 มิถุนายน 2542 โดยกำหนดให้**องค์การบริหารส่วนตำบลในเมือง**เป็นองค์การบริหารส่วนตำบลชั้น 4 ต่อมาได้ยกฐานะเป็น **เทศบาลตำบลในเมือง** ตามประกาศกระทรวงมหาดไทย วันที่ 31 พฤษภาคม 2551 และยกฐานะตั้งแต่วันที่ 1 กรกฎาคม 2551

## ภูมิศาสตร์
พื้นที่ส่วนใหญ่เป็นที่ราบลุ่ม ประชาชนส่วนใหญ่ประกอบอาชีพเกษตรกรรม

### อาณาเขตติดต่อ
* ทิศเหนือ ติดกับตำบลป่ากุมเกาะ อำเภอสวรรคโลก
* ทิศตะวันออก ติดกับตำบลคลองยาง อำเภอสวรรคโลก และตำบลหนองบัว อำเภอศรีนคร จังหวัดสุโขทัย
* ทิศใต้ ติดกับตำบลย่านยาว ตำบลปากน้ำ อำเภอสวรรคโลก
* ทิศตะวันตก ติดกับแม่น้ายม ตำบลวังไม้ขอน อำเภอสวรรคโลก

## การปกครอง
ท้องที่ตำบลในเมืองแบ่งออกเป็น 13 หมู่บ้าน ดังนี้

## สถานศึกษา
* ศูนย์พัฒนาเด็กเล็ก ต.ในเมือง
* อนุบาลเทศบาลตำบลในเมือง
* โรงเรียนมิครภาพที่ 38
* โรงเรียนบ้านบ่อแปดร้อย

## อ้างอิง

หมวดหมู่:อำเภอสวรรคโลก
ในเมือง
ในเมือง
ดอลบีดิจิทัล

**ดอลบีดิจิทัล** () เป็นชื่อของตระกูลเทคโนโลยีการบีบอัดเสียงที่พัฒนาโดยดอลบี เดิมชื่อ ดอลบี สเตอริโอ ดิจิทัล จนถึงปี ค.ศ. 1995 การบีบอัดเสียงเป็นแบบ Lossy (ยกเว้น ดอลบี ทรูเอชดี) การใช้ Dolby Digital ครั้งแรกคือการให้เสียงดิจิทัลในโรงภาพยนตร์จากฟิล์มภาพยนตร์ 35 มม. ปัจจุบัน ยังใช้สำหรับ การออกอากาศทางทีวี การออกอากาศทางวิทยุผ่านดาวเทียม การสตรีมวิดีโอดิจิทัล ดีวีดี แผ่นบลูเรย์ และเครื่องเล่นวิดีโอเกม

พื้นฐานหลักของมาตรฐานการเข้ารหัสเสียงหลายช่องสัญญาณ Dolby AC-3 คือการแปลงโคไซน์แบบไม่ต่อเนื่องที่ได้รับการดัดแปลง ซึ่งเป็นอัลกอริทึมการบีบอัดเสียงแบบ Lossy เป็นการดัดแปลงอัลกอริทึมการแปลงโคไซน์แบบไม่ต่อเนื่องซึ่งเสนอครั้งแรกโดย Nasir Ahmed ในปี ค.ศ. 1972 และเดิมมีไว้สำหรับการบีบอัดภาพ

## อ้างอิง

หมวดหมู่:ระบบเสียงรอบทิศทาง
หมวดหมู่:โทรทัศน์ความละเอียดสูง
ผลกระทบต่อการทำฮัจญ์ในการระบาดทั่วของโควิด-19

การระบาดทั่วของโควิด-19 ส่งผลกระทบต่อการทำฮัจญ์ (แสวงบุญ) ใน ค.ศ. 2020 โดยการทำฮัจญ์เป็นหลักที่ 5 ของหลักการอิสลามที่มุสลิมหลายล้านคนจากทั่วโลกเยี่ยมเยือนที่มักกะฮ์และมะดีนะฮ์ทุกปีในช่วงฮัจญ์เป็นเวลาหนึ่งสัปดาห์ มีผู้แสวงบุญทำพิธีฮัจญ์มากกว่า 2,400,000 คนใน ค.ศ. 2019 เนื่องจากการติดต่อได้สูงของโควิด-19 ในพื้นที่แออัด การจำกัดการเดินทางในหลายประเทศ และคำแนะนำการเว้นระยะห่างทางสังคม ทำให้กระทรวงฮัจญ์และอุมเราะฮ์กล่าวแนะให้มุสลิมเลื่อนการแสวงบุญจนกว่าโรคระบาดจะบรรเทาลง อย่างไรก็ตาม ในเดือนมิถุนายน ค.ศ. 2020 ทางกระทรวงฯ เปิดให้ผู้ที่อยู่ในซาอุดีอาระเบียทุกสัญชาติทำฮัจญ์ได้ แต่ยังคงห้ามคนต่างชาติเข้ามาทำฮัจญ์ เพื่อความปลอดภัยของผู้แสวงบุญและป้องกันการแพร่กระจายของโควิด-19 

ในเดือนเมษายน ค.ศ. 2022 ทางซาอุดีอาระเบียยกเลิกมาตรการยับยั้งโควิด-19 และเพิ่มจำนวนผู้มาทำฮัจญ์ ทำให้ผู้แสวงบุญหนึ่งล้านคนทั้งในและนอกประเทศได้รับอนุญาตให้มาทำฮัจญ์ได้

## ภูมิหลัง
การระบาดทั่วของโควิด-19 เป็นโรคระบาดทั่วที่เกิดจากโรคติดเชื้อไวรัสโคโรนา 2019 การระบาดของไวรัสพบครั้งแรกที่อู่ฮั่น ประเทศจีนในช่วงต้นเดือนธันวาคม ค.ศ. 2019 จากนั้นในวันที่ 30 มกราคม ค.ศ. 2020 ทางองค์การอนามัยโลกประกาศให้โควิด-19 เป็นภาวะฉุกเฉินทางสาธารณสุขระหว่างประเทศ และภายหลังประกาศเป็นโรคระบาดทั่วในวันที่ 11 มีนาคม ค.ศ. 2020 การแพร่กระจายของโควิด-19 โดยหลักเกิดขึ้นผ่านการติดต่อของบุคคลกับพาหะไวรัส ซึ่งทำให้สามารถแพร่เชื้อได้สูงในพื้นที่ขนาดเล็กที่การติดต่อของมนุษย์เป็นสิ่งที่หลีกเลี่ยงไม่ได้ โควิด-19 สามารถแพร่กระจายผ่านวัตถุปนเปื้อนที่ผู้ติดเชื้อสัมผัสหรือไอใส่

### ประวัติการยกเลิกฮัจญ์
ฮัจญ์ถูกยกเลิกมาแล้ว 40 ครั้งตลอดช่วงประวัติศาสตร์อิสลาม เนื่องจากโรคระบาด ความขัดแย้งทางการเมือง และการสู้รบ ใน ค.ศ. 930-940 (ฮ.ศ. 318-328) ฮัจญ์ถูกยกเลิกเนื่องจากการโจมตีของพวกเกาะรอมิเฏาะฮ์ ซึ่งนำไปสู่การสังหารผู้แสวงบุญ 30,000 คน และปล้นสะดมหินดำไป ใน ค.ศ. 1831 มีการยกเลิกฮัจญ์หลังผู้แสวงบุญจากอินเดียเดินทางมาที่มักกะฮ์ ทำให้โรคใหม่แพร่กระจาย ซึ่งอ้างว่ามีผู้แสวงบุญเสียชีวิตในมักกะฮ์มากกว่าครึ่งหนึ่ง การแพร่ระบาดของอหิวาตกโรคครั้งแรกในมักกะฮ์เกิดขึ้นใน ค.ศ. 1846 ทำให้มีผู้เสียชีวิตมากกว่า 15,000 คน และทำให้เกิดโรคระบาดทั่วเมืองจนถึง ค.ศ. 1850 จากนั้นเกิดการระบาดรอบที่สองใน ค.ศ. 1858 ทำให้ผู้แสวบุญต้องกักตัวในค่ายฮัจญ์ที่อียิปต์

## อ้างอิง
เควิน ไคลน์

**เควิน เดลานีย์ ไคลน์** (; เกิด 24 ตุลาคม ค.ศ. 1947) เป็นนักแสดงชาวอเมริกัน ผู้ได้รับรางวัลออสการ์และรางวัลโทนีสามครั้ง และยังได้รับการเสนอชื่อชิงรางวัลแบฟตา, รางวัลไพรม์ไทม์เอมมีสองครั้ง และรางวัลลูกโลกทองคำอีกห้าครั้ง ในปี 2003 ไคลน์ได้รับการบรรจุเข้าสู่หอเกียรติยศโรงละครอเมริกัน

ไคลน์เริ่มอาชีพการแสดงละครเวทีกับเดอะแอคติงคอมปานีในปี 1972 และได้แสดงภาพยนตร์ครั้งแรกในเรื่อง *[[ทางเลือกของโซฟี]]* (1982) ก่อนจะได้รับรางวัลออสการ์ สาขานักแสดงสมทบชายยอดเยี่ยม ในภาพยนตร์ตลกเรื่อง *[[รักน้องต้องปล้น]]* (1988) นอกจากนั้นเขายังแสดงในภาพยนตร์เรื่อง *[[เดอะบิกชิล]]* (1983), *[[สี่ยอดสิงห์แดนทมิฬ]]* (1985), *[[ฝันสู่อิสรภาพ]]* (1987), *[[Grand Canyon (1991 film)|แกรนด์แคนยอน]]* (1991), *[[เดฟ พกดวงมาดัง]]* (1993), *[[จูบจริงใจ...จะไม่มีวันจาง]]* (1995), *[[ครอบครัวไร้รัก]]* (1997), *[[อย่าบ้าน่า… แฟนใครหว่า]]* (1997), *[[คู่พิทักษ์ปราบอสูรเจ้าโลก]]* (1999), *[[มีเธอ มีฉัน ฝันไม่สลาย]]* (2001), *[[บทเพลงรักเพื่อชีวิต]]* (2004), *[[เปิดปมบงการ สังหารลินคอล์น]]* (2010), *[[มายโอลด์เลดี]]* (2014) และ *[[โฉมงามกับเจ้าชายอสูร (ภาพยนตร์ พ.ศ. 2560)|โฉมงามกับเจ้าชายอสูร]]* (2017) รวมถึงให้เสียงพากย์ในภาพยนตร์เรื่อง *[[คนค่อมแห่งนอเทรอดาม (ภาพยนตร์ พ.ศ. 2539)|คนค่อมแห่งนอเทรอดาม]]* (1996), *[[ผจญภัยแดนมหัศจรรย์ เอลโดราโด้]]* (2000), *[[เดเปอโร...รักยิ่งใหญ่จากใจดวงเล็ก (ภาพยนตร์)|เดเปอโร...รักยิ่งใหญ่จากใจดวงเล็ก]]* (2008) และละครชุดแอนิเมชันแนวตลกเรื่อง *[[บ็อบส์เบอร์เกอส์]]* (2011–ปัจจุบัน) ซึ่งทำให้เขาได้รับการเสนอชื่อเข้าชิงรางวัลไพรม์ไทม์เอมมี

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2490
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
บองโกแคต

**บองโกแคต** () เป็นอินเทอร์เน็ตมีมที่มีต้นกำเนิดจากผู้ใช้ทวิตเตอร์ที่สร้างและทวีตภาพ GIF ของแมวสีขาวตีโต๊ะด้วยอุ้งเท้าหน้าสองขา ภายหลังผู้ใช้ทวิตเตอร์คนอื่นตอบกลับทวีตนี้ด้วยภาพ GIF ดัดแปลง ซึ่งรวมถึงฉบับที่แมวตีบองโกในทำนองเพลง *[[ซูเปอร์มาริโอเวิลด์]]* คำตอบกลับนี้กลายเป็นกระแสและทำให้ภาพ GIF นี้ถูกแก้ไขให้เข้ากับเพลงอื่น ๆ 

## ประวัติ
ภาพ GIF บองโกแคตฉบับดั้งเดิมสร้างขึ้นในวันที่ 7 พฤษภาคม ค.ศ. 2018 โดยผู้ใช้ทวิตเตอร์ @StrayRogue และ @DitzyFlama นำภาพมาดัดแปลงด้วยการเพิ่มบองโกให้แมวมาตีในทำนอง "Athletic" จาก *[[ซูเปอร์มาริโอเวิลด์]]* ภายหลังมีผู้ใช้ไปดัดแปลงเข้ากับเพลงอื่นและเครื่องดนตรีชนิดอื่นในวิดีโอแฟนเมด ซึ่งปรากฏในสื่อสังคมอย่างยูทูบและทวิตเตอร์ มีมนี้ครอบคลุมเพลงจากวิดีโอเกมหลายเพลง เช่น เสียงดนตรีจาก Persona 5 และซูเปอร์มาริโอ เช่นเดียวกันกับเพลงกระแสหลักอย่าง"แอฟริกา" ของโตโต และ"Sandstorm" ของDarude หลังได้รับความนิยมเพิ่มขึ้น Stray Rogue จึงเริ่มสร้างและขายสินค้าบองโกแคต มีผู้นำบองโกแคตมาทำเป็นเว็บไซต์แบบโต้ตอบ

## คำตอบรับ
*[[Polygon (website)|Polygon]]* และ *[[Uproxx]]* กล่าวถึงบองโกแคตว่าเป็นมีมที่ดีที่สุดใน ค.ศ. 2018 *[[The Daily Dot]]* กล่าวถึงสิ่งนี้ว่าเป็นมีมที่จริงใจและมีประโยชน์มากที่สุดใน ค.ศ. 2018 Reid McCarter จาก *[[The A.V. Club]]* และ Megan Farokhmanesh จาก *[[The Verge]]* ต่างยกย่องมีมนี้ Nicole Clark จาก *[[ไวซ์ (นิตยสาร)|Vice]]* กล่าวถึงมีมนี้เป็น "สิ่งที่ดีอย่างเดียวบนอินเทอร์เน็ต"

## อ้างอิง

 
หมวดหมู่:แมวสมมติ
หมวดหมู่:อินเทอร์เน็ตมีมในปี พ.ศ. 2561
อาจิฟราย

**อาจิฟราย** (アジフライ) เป็นอาหารทอดที่ทำจากการใช้เกล็ดขนมปังมาชุบแป้งทอด โดยใช้ปลาอาจิเป็นวัตถุดิบ เป็นหนึ่งในโยโชกุที่พัฒนาขึ้นในญี่ปุ่นหลังยุคเมจิ โดยมีพื้นฐานมาจากอาหารตะวันตก และตั้งแต่นั้นมาก็กลายเป็นที่นิยมในฐานะกับข้าว ของว่าง และกับข้าวที่กินคู่กับสาเก

วิธีการปรุงเบื้องต้นคือนำปลาอาจิไปชุบเกล็ดขนมปังแล้วทอดในน้ำมัน มีความโดดเด่นด้วยเนื้อสัมผัสที่สร้างขึ้นจากแป้งทอดกรอบและปลาอาจิเนื้อนุ่ม สามารถเพลิดเพลินกับรสชาติที่แตกต่างกันขึ้นอยู่กับเครื่องปรุงรสที่ใส่ลงไป ในแง่ของโภชนาการ กล่าวกันว่าแคลอรีต่ำ น้ำตาลต่ำ และอุดมไปด้วย กรดไอโคซาเพนตะอีโนอิก (EPA) และ กรดโดโคซาเฮกซาอีโนอิก (DHA)

ในประเทศญี่ปุ่น อาหารนี้เป็นที่นิยมไม่เพียงแต่สำหรับการทำอาหารที่บ้านเท่านั้น แต่ยังรวมถึงอาหารสำเร็จรูปและการรับประทานอาหารนอกบ้านด้วย นอกจากนี้ยังเป็นอาหารที่คุ้นเคยในวัฒนธรรมญี่ปุ่น เช่น ใช้สนับสนุนการท่องเที่ยวของเมือง และตัวละครต่าง ๆ และปรากฏในผลงานต่าง ๆ เช่น ไฮกุ เรียงความ มังงะ และละคร

## ประวัติศาสตร์

### ต้นกำเนิด
[thumb| [ปลาอาจิซึ่งใช้เป็นส่วนผสมในอาจิฟราย]]
[thumb| [เกล็ดขนมปังที่ใช้ชุบทำอาจิฟราย]]
ในประเทศญี่ปุ่น เชื่อกันว่าปลาอาจิถูกรับประทานมาตั้งแต่ยุคโจมง และในยุคเฮอัน ปลาชนิดนี้ก็นิยมถูกใช้เป็นอาหารอยู่แล้ว โดยเป็นที่รู้จักว่าเป็นปลาที่อร่อย

ในญี่ปุ่นยุคเอโดะ เท็มปุระได้รับการยอมรับว่าเป็นหนึ่งในวิธีการปรุงอาหารประเภททอด มีลักษณะเด่นคือใช้วิธีการทอดที่ใช้น้ำมันปริมาณมาก และในช่วงต้นยุคเมจิ เกล็ดขนมปังได้ถูกนำมาใช้ปรุงอาหาร และอาหารตะวันตก เช่น โกตแล็ต และ ครอแก็ต ซึ่งปรุงด้วยเกล็ดขนมปัง ได้ถูกนำเข้ามาที่ญี่ปุ่น และเมื่อรวมกับเทคนิคการทอดน้ำมันแบบญี่ปุ่นที่ใช้ในเท็มปุระ จึงเกิดเป็นอาหารประเภทคัตสึซึ่งใช้เกล็ดขนมปังมาชุบและทอดในน้ำมันปริมาณมาก

ปลาอาจิก็ได้ถูกนำมาทำเป็นอาหารประเภทนี้ด้วยเช่นกัน จึงเกิดเป็นอาจิฟลายขึ้นมา โดยว่ากันว่ามีอาหารประเภทนี้อยู่แล้วตั้งแต่ในช่วงต้นยุคเมจิ

Aji_Fry_(Banya).jpg|อาฟิฟรายพร้อมเครื่องปรุงและราดด้วยซอส
Horse_mackerel_deep-fried_in_breadcrumbs_2.jpg|อาจิฟรายที่ขายเป็นอาหารสำเร็จรูป
長崎県松浦市_海の里食堂のアジフライ.jpg|อาจิฟรายในเมืองมัตสึอุระ จังหวัดนางาซากิ


## อ้างอิง

หมวดหมู่:อาหารจากเนื้อปลา
หมวดหมู่:อาหารทะเลของญี่ปุ่น
หมวดหมู่:คำศัพท์เกี่ยวกับอาหารญี่ปุ่น
กระดูกหมู

[thumb|[ราเม็งฮากาตะซึ่งใช้ซุปจากกระดูกหมูเป็นส่วนประกอบหลัก]]
**กระดูกหมู** หรือในอาหารญี่ปุ่นเรียกว่า **ทงกตสึ** () คือ กระดูกของหมู ส่วนใหญ่ใช้ สำหรับทำซุปเพื่อเป็นอาหารรับประทาน

## ภาพรวม
กระดูกหมูเป็นส่วนที่เหลืออยู่หลังจากชำแหละเนื้อหมู เพื่อใช้เป็นส่วนประกอบอาหาร แต่ในประเทศจีนและญี่ปุ่นนำมาใช้เป็นส่วนผสมในซุป (ดาชิ) โดยใช้ใน อาหารจีน หรือทำเป็นน้ำซุปของราเม็ง เนื่องจากเดิมทีเป็นของเหลือใช้ที่ถูกทิ้ง จึงมีราคาถูก ปัจจุบันถูกนำมาใช้เป็นส่วนประกอบของอาหาร

เนื่องจากกระดูกอ่อนและไขกระดูกประกอบไปด้วยสารอาหารต่าง ๆ เช่น ฟอสฟอรัส เหล็ก แคลเซียม แมกนีเซียม ทองแดง สังกะสี แมงกานีส กรดอะมิโน กระดูกจึงถูกบดเป็นผงและใช้เป็นอาหารที่มีคุณค่าทางโภชนาการและอาหารสัตว์เลี้ยง

## น้ำซุป

นำกระดูกหมูมาต้มเป็นเวลานานหรือภายใต้ความดันสูงและความร้อนสูง และส่วนประกอบอูมามิ ที่ได้จากไขกระดูกจะถูกใช้เป็นน้ำซุป มักใช้เรียกเป็นชื่อซุปเช่น "ซุปกระดูกหมู" (豚骨スープ)

ส่วนข้อต่อ (แข้งและโคนขา) ของหมูก็ได้รับการกล่าวขานว่ามีรสอูมามิเข้มข้นเป็นพิเศษ และรูปร่างส่วนปลายก็คล้ายกับกำปั้นของมนุษย์ ดังนั้นบางครั้งจึงถูกเรียกว่า "เก็งกตสึ" (げんこつ)

นอกจากนี้กระดูกหมูยังใช้เป็นส่วนผสมในซุป (ดาชิ) ของราเม็งและใช้ใน โชยุราเม็ง มิโซราเม็ง และ ชิโอราเม็ง โดยนำมาผสมรวมกับทาเระ

ทงกตสึราเมงเป็นราเม็งประเภทหนึ่งที่ใช้ซุปกระดูกหมูเป็นส่วนประกอบหลัก และมักจะใส่โชยุด้วย ที่มีชื่อเสียงเป็นพิเศษคือราเม็งฮากาตะของเมืองฟุกุโอกะ จังหวัดฟุกุโอกะ ในเกาะคิวชู

หมวดหมู่:อาหารจีน
หมวดหมู่:ผลิตผลจากสัตว์
ลาวด์ (อัลบั้มรีแอนนา)

***ลาวด์*** () เป็นสตูดิโออัลบั้มลำดับที่ 5 ของนักร้องชาวบาร์เบโดส รีแอนนา เผยแพร่เมื่อวันที่ 12 พฤศจิกายน ค.ศ. 2010 โดยเดฟแจมเรเคิดดิงส์และเอสอาร์พีเริเคิดส์ บันทึกเสียงในระหว่างเดือนกุมภาพันธ์ถึงสิงหาคม ค.ศ. 2010 ระหว่างการทัวร์ลาสต์เกิร์ลออนเอิร์ธ และการถ่ายทำภาพยนตร์เรื่องแรกของเธอเรื่อง *[[แบทเทิลชิป ยุทธการเรือรบพิฆาตเอเลี่ยน|แบทเทิลชิป]]* (2012) รีแอนนาและแอล.เอ. รีดเป็นผู้อำนวยการสร้างของ*ลาวด์*และทำงานร่วมกับโปรดิวเซอร์หลายคนรวมถึงสตาร์เกต, แซนดี วี, เดอะรันเนอรส์, ทริกกี สจ๊วต และอเล็กซ์ ดา คิด อัลบั้มนี้มีนักร้องรับเชิญหลายคน รวมถึงแร็ปเปอร์เดรก, นิกกี มินาจ และเอ็มมิเน็ม ซึ่งแสดงในภาคต่อของ "Love the Way You Lie" ในชื่อ "Love the Way You Lie (Part II)"

*ลาวด์*เป็นอัลบั้มแนวแดนซ์ป็อปและอาร์แอนด์บี ซึ่งแตกต่างจากอัลบั้มก่อนหน้าของเธอใน *[[เรตอาร์ (อัลบั้มรีแอนนา)|เรตอาร์]]* (2009) ซึ่งมีโทนเสียงที่ดูเป็นลางสังหรณ์และเกรี้ยวกราดและธีมมืดมนอย่างเด่นชัด *ลาวด์*นำเสนอเพลงที่มีจังหวะสูงขึ้นและนับเป็นการกลับมาของเสียงที่สดใสและมองโลกในแง่ดีซึ่งโดดเด่นในสองอัลบั้มแรกของเธอ *[[มิวสิกออฟเดอะซัน]]* (2005) และ *[[อะเกิร์ลไลก์มี (อัลบั้มรีแอนนา)|อะเกิร์ลไลก์มี]]* (2006) นอกจากนี้ยังใช้เพลงร็อกในเพลง "California King Bed" และเพลง "Man Down" ที่ได้รับแรงบันดาลใจจากเร็กเกในแคริบเบียน

โดยทั่วไป*ลาวด์*ได้รับคำวิจารณ์เชิงบวกจากนักวิจารณ์เพลง ซึ่งชมเชยเนื้อหาที่มีจังหวะและเสียงร้องของรีแอนนา ในขณะที่คนอื่น ๆ ระบุว่าเพลงนั้นหนักแน่น อัลบั้มนี้ประสบความสำเร็จในเชิงพาณิชย์ เปิดตัวที่อันดับสามในชาร์ตบิลบอร์ด 200 ของสหรัฐฯ ด้วยยอดขาย 207,000 ชุด ซึ่งเป็นยอดขายสัปดาห์แรกสูงสุดในอาชีพของเธอในขณะนั้น อัลบั้มนี้ขึ้นสูงสุดที่อันดับหนึ่งในชาร์ตอัลบั้มของแคนาดา สวิตเซอร์แลนด์ และสหราชอาณาจักร จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI) *ลาวด์*เป็นอัลบั้มที่ขายดีที่สุดอันดับที่ 8 ของปี ค.ศ. 2011 นับตั้งแต่วางจำหน่าย มียอดขายกว่า 8 ล้านชุดทั่วโลก

อัลบั้มนี้มีซิงเกิลทั้งหมด 7 เพลง รวมถึงเพลงฮิตระดับสากลอย่าง "Only Girl (In the World)" "What's My Name?" และ "S&M" ซิงเกิลทั้งสามขึ้นอันดับหนึ่งในชาร์ตบิลบอร์ดฮอต 100 ของสหรัฐอเมริกา "S&M" เป็นเพลงอันดับ 1 ใน 10 ของรีแอนนาในสหรัฐอเมริกา ทำให้รีแอนนาเป็นศิลปินที่อายุน้อยที่สุดที่ครองสถิติสูงสุดในเวลาอันสั้น แซงหน้ามารายห์ แครี "Only Girl (In the World)" ได้รับรางวัลแกรมมี สาขาบันทึกเพลงแดนซ์ยอดเยี่ยมในเดือนกุมภาพันธ์ ค.ศ. 2011; นอกจากนี้อัลบั้มนี้ยังได้รับการเสนอชื่อเข้าชิงรางวัลแกรมมีอีก 3 รางวัล รวมถึงรางวัลอัลบั้มแห่งปี เพื่อสนับสนุนอัลบั้มรีแอนนาได้เริ่มทัวร์คอนเสิร์ตทั่วโลกเป็นครั้งที่สามของเธอในชื่อลาวด์ทัวร์

## รายการเพลง

**หมายเหตุ**
*  หมายถึงผู้ผลิตเสียง

## อ้างอิง

## แหล่งข้อมูลอื่น
* *[https://www.metacritic.com/music/loud/critic-reviews Loud]* at Metacritic
* Rihanna: The Billboard Cover Story at *[[Billboard (magazine)|Billboard]]*
* *[http://www.playthishiphop.com/listen-rihanna-loud-album Loud Stream]*

หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงของรีแอนนา
หมวดหมู่:อัลบั้มเพลงของค่ายเดฟแจมเรเคิดดิงส์
หมวดหมู่:อัลบั้มเพลงที่ผลิตโดยสตาร์เกต
เนติเจน เนติรัตนไพบูลย์

**เนติเจน เนติรัตนไพบูลย์** หรือ **สไปร์ท เอสพีดี** (เกิด 26 พฤศจิกายน พ.ศ. 2539)  เป็นยูทูบเบอร์ชาวไทย โดยมีผู้ติดตามมากกว่ากว่า 16 ล้านคน

## ประวัติ
เนติเจน เกิดเมื่อวันที่ 26 พฤศจิกายน พ.ศ. 2539 ที่จังหวัดพิษณุโลก เป็นบุตรของพันตำรวจโท เจนรบ เนติรัตนไพบูลย์ และนางสาวนภัสสร สุวรรณฤทธิ์ 

สำเร็จการศึกษาชั้นอนุบาลและประถมศึกษา (ป.1-ป.2) จากโรงเรียนอนุบาลพิษณุโลก ระดับชั้นประถมศึกษา (ป.2-ป.6) และมัธยมศึกษาจากโรงเรียนฤทธิยะวรรณาลัย และระดับปริญญาตรี คณะบริหารธุรกิจ สาขาการตลาดจากมหาวิทยาลัยกรุงเทพ

ปัจจุบันเนติเจนคบหากับ ชินาภา วิชญชญากรณ์

## อาชีพ
### ยูทูบเบอร์
เขาเริ่มอัปโหลดวิดีโอในช่วงปี พ.ศ. 2560 เป็นคลิปแรกในฐานะทีมงานเบื้องหลังต่างๆของช่อง "เก๋ไก๋ สไลเดอร์" หลังจากการแยกกันทำช่องเมื่อปี พ.ศ. 2564 เขาก็เริ่มกลับมาอัปโหลดวิดีโอด้วยการจะเป็นผู้ให้ No.1  วิดีโอที่ทำให้เขามีชื่อเสียงและความยอดนิยม เช่น "กิน นอน ขับถ่าย!! บนรถยนต์ Tesla ไร้คนขับ 24 ชั่วโมง" และ "เกมเอาชีวิตรอดสุดโหดกับ Youtuber 50 คน" 

## ผลงาน
### เพลง
* เพลง ยิกยิก (YIKYIK) ของ ภัสสรกรณ์ จิราธิวัฒน์ ร่วมกับ เนติเจน เนติรัตนไพบูลย์
* เพลง สวัสดีค้าบ (SAWAS D KAB) - SpriteDer SPD
* เพลง รักสาวซิกม่า [Sigma Bae] - SPD

### มิวสิกวิดีโอ
* เพลง ทนหรือถอย (Cut Loss) ของ BEMINOR แสดงร่วมกับ รักษ์วนีย์ คำสิงห์
* เพลง รอคอย - JOELONG (JL) แสดงร่วมกับ ปวรวรรณ วีระภุชงค์

## รางวัล

## อ้างอิง

หมวดหมู่:ยูทูบเบอร์ชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนฤทธิยะวรรณาลัย
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:บุคคลที่เกิดในปี พ.ศ. 2539
หมวดหมู่:พุทธศาสนิกชนชาวไทย
พระเจ้าเศรษฐวรมัน

**พระเจ้าเศรษฐวรมัน** (, ; สวรรคต พ.ศ. 1103) เป็นพระมหากษัตริย์แห่งอาณาจักรเจนละ ครองราชย์ระหว่างปี พ.ศ. 1098 – 1103 เป็นพระราชโอรสของพระเจ้าศรุตวรมัน

## พระราชประวัติ
พระเจ้าเศรษฐวรมันเป็นพระโอรสของพระเจ้าศรุตวรมัน พระองค์เป็นผู้สถาปนาเมืองเศรษฐปุระเป็นเมืองหลวง ณ เชิงเขาซึ่งเป็นที่ตั้งของปราสาทหินวัดพู และเป็นพระราชบิดาในพระนางกัมพุชราชลักษมี

## อ้างอิง
ซากาวะ

**เมืองซากาวะ** () เป็นเมืองทางตะวันตกตอนกลางของจังหวัดโคจิ

## ภูมิศาสตร์
เป็นเมืองในลุ่มน้ำริมแม่น้ำยานาเซะ ซึ่งเป็นสาขาย่อยของแม่น้ำนิโยโดะ ทางตะวันตกเฉียงเหนือของจังหวัดโคจิ มีทางหลวงแผ่นดินญี่ปุ่นหมายเลข 33 วิ่งจากตะวันออกไปตะวันตก และรถไฟ JR สายโดซังวิ่งจากตะวันออกไปทางใต้

### เทศบาลที่อยู่ติดกัน
* จังหวัดโคจิ
** นครโทซะ
** นครซูซากิ
** อำเภอทากาโอกะ: เมืองโอจิ, หมู่บ้านฮิดากะ, เมืองสึโนะ

## รูปภาพสถานที่ต่าง ๆ

Kokuzousan_kochi.jpg|โคกูโซยามะ
Sakawa_tanada(4981693778_90ee868acb_o).jpg|นาขั้นบันไดในฟูรูฮาตะ เมืองซากาวะ
Sakawa_highschool.jpg|โรงเรียนมัธยมปลายซากาวะ
Dosansen_SakawaEkisya.JPG|สถานีรถไฟซากาวะ
Aoyama_bunko.jpg|พิพิธภัณฑ์เซซังบุนโกะ
Sakawa town-office.jpg|ที่ว่าการเมืองซากาตะ


## อ้างอิง

## แหล่งข้อมูลอื่น
* 
*  

หมวดหมู่:เมืองในจังหวัดโคจิ
ความสัมพันธ์ระหว่างประเทศของบรูไน

ประเทศบรูไนเข้าร่วมอาเซียนในวันที่ 7 มกราคม ค.ศ. 1984 หลังเป็นเอกราชเต็มตัวหนึ่งสัปดาห์ จากนั้นจึงเข้าร่วมสหประชาชาติในเดือนกันยายน ค.ศ. 1984 และยังเป็นสมาชิกองค์การความร่วมมืออิสลาม (โอไอซี), ความร่วมมือทางเศรษฐกิจเอเชีย-แปซิฟิก (เอเปค) และเครือจักรภพแห่งประชาชาติ บรูไนเคยเป็นเจ้าภาพการประชุมเอเปคในเดือนพฤศจิกายน ค.ศ. 2000 ต่อมาใน ค.ศ. 2005 จึงได้เข้าร่วมการประชุมสุดยอดเอเชียตะวันออก

บรูไนมีคณะผู้แทนทางทูตในหลายประเทศและมีความสัมพันธ์อย่างใกล้ชิดกับประเทศสิงคโปร์ โดยมีระบอบเงินตราที่แลกเปลี่ยนได้ร่วมกัน และความสัมพันธ์ทางทหารที่ใกล้ชิด นอกจากความสัมพันธ์กับรัฐอาเซียนอื่น ๆ (โดยมีฟิลิปปินส์, อินโดนีเซีย และมาเลเซียเป็นพันธมิตรหลัก) บรูไนก็ยังเป็นสมาชิกเพิ่มเติมกับโลกมุสลิมและโลกอาหรับที่อยู่นอกภูมิภาคตนเอง

## องค์กรระหว่างประเทศ

บรูไนกลายเป็นรัฐสมาชิกของเครือจักรภพใน ค.ศ. 1984 เข้าร่วมอาเซียน, สหประชาชาติ และองค์การความร่วมมืออิสลามใน ค.ศ. 1984 เป็นผู้เล่นคนสำคัญใน BIMP-EAGA ใน ค.ศ. 1994 และเป็นสมาชิกผู้ก่อตั้งองค์การการค้าโลกใน ค.ศ. 1995

## อ้างอิง
ฉิน กัง

**ฉิน กัง** (; เกิด 19 มีนาคม ค.ศ. 1966) เป็นนักการทูตและนักการเมืองชาวจีนเป็นอดีตมนตรีแห่งรัฐของสาธารณรัฐประชาชนจีนและอดีตรัฐมนตรีว่าการกระทรวงการต่างประเทศ ทำให้เขาเป็นนักการทูตอันดับ 2 ของจีนรองจากหวัง อี้ สมาชิกโปลิตบูโรของพรรคคอมมิวนิสต์จีน ก่อนหน้านี้เขาเคยดำรงตำแหน่งรัฐมนตรีช่วยว่าการกระทรวงการต่างประเทศตั้งแต่ปี ค.ศ. 2018 ถึง ค.ศ. 2021 และล่าสุดดำรงตำแหน่งเอกอัครราชทูตจีนประจำสหรัฐอเมริการะหว่างปี ค.ศ. 2021 ถึง ค.ศ. 2023

## ประวัติและการศึกษา
ฉิน กังเกิดที่เทียนจินเมื่อวันที่ 19 มีนาคม ค.ศ. 1966

ฉินได้รับปริญญาตรีนิติศาสตรบัณฑิตสาขากฎหมายการเมืองระหว่างประเทศจากมหาวิทยาลัยความสัมพันธ์ระหว่างประเทศในปี ค.ศ. 1988

## อ้างอิง

หมวดหมู่:นักการเมืองจีน
แคว้นนางาโตะ

**แคว้นนางาโตะ** () หรือบางครั้งเรียกว่า **[[แคว้นศักดินาโชชู|โชชู]]** () เป็นหนึ่งในแคว้นโบราณ ซึ่งเคยเป็นเขตการปกครองของญี่ปุ่น เป็นส่วนหนึ่งของซังโยโด อยู่ในพื้นที่ที่เป็นส่วนตะวันตกของจังหวัดยามางูจิในปัจจุบัน

## ที่มาของชื่อ
นางาโตะถูกเรียกว่า "อะนาโตะ" (穴門 หรือ 穴戸) ตั้งแต่ในสมัยโบราณ ในนิฮงโชกิได้บันทึกไว้ว่าคุซากาเบะ โนะ ชิโนโกบุ (草壁醜経) ผู้ว่าการของอานาโตะได้ถวายไก่ฟ้าขาวใน ปี 650 และในปี 665 จึงได้เห็นแคว้นนางาโตะเป็นครั้งแรก ชื่อ "อานาโตะ" นี้หมายถึงช่องแคบ (ช่องแคบคัมมง) และชื่อ "อานาโตงามิ" (穴戸神) ได้ปรากฏในตำนานของญี่ปุ่น อานาโตะได้ก่อตั้งขึ้นในช่วงศตวรรษที่ 7 โดยการรวมอาณาเขตของแคว้นอานาโตะ (穴門国造) ที่จัดตั้งขึ้นในยุคโคฟุง และอาณาเขตของแคว้นอาบุ (阿武国造) ในช่วงครึ่งหลังของศตวรรษที่ 7 จึงได้เปลี่ยนชื่อเป็นแคว้นนางาโตะ
 

นางาโตะ
โทซะ

**โทซะ** () อาจหมายถึงสถานที่ต่าง ๆ ที่เกียวข้องกับจังหวัดโคจิ

* แคว้นโทซะ (土佐国) - หนึ่งในแคว้นของญี่ปุ่นพื้นที่เกือบจะตรงกับจังหวัดโคจิในปัจจุบัน
* แคว้นศักดินาโทซะ (土佐藩) - แคว้นศักดินาในยุคเอโดะ
* นครโทซะ (土佐市) - นครในจังหวัดโคจิ
* อำเภอโทซะ (土佐郡) - อำเภอในจังหวัดโคจิ
* เมืองโทซะ (土佐町) - เมืองในจังหวัดโคจิ
อกุศลมูล

**ตริวิษ** (; ) หรือ **อกุศลมูล** (; ) ในศาสนาพุทธสื่อถึงรากกิเลสทั้ง 3 คือ *[[โมหะ]]*, *[[ราคะ]]* และ*[[โทสะ]]* กิเลสทั้งสามถือเป็นรากของ *[[ตัณหา]]* และเป็นส่วนที่ก่อให้เกิด *[[ทุกข์]]* และการกลับชาติมาเกิด

ในศิลปะศาสนาพุทธมักวาดอกุศลมูลที่ตรงกลาง *[[ภวจักร]]* เป็นไก่โต้ง งู และหมู ซึ่งเป็นตัวแทนราคะ โทสะ และโมหะตามลำดับ

## รายละเอียด
ในคำสอนศาสนาพุทธ อกุศลมูลเป็นสาเหตุหลักที่ทำให้สิ่งมีชีวิตติดอยู่ในสังสารวัฏ กล่าวกันว่าสามสิ่งนี้เป็นรากของกิเลสทั้งปวง อกุศลมูลนำไปสู่การเกิดกรรม ซึ่งนำไปสู่การกลับชาติมาเกิดในดินแดนทั้ง 6 ในสังสารวัฏ

## ขั้วตรงข้าม
เจตสิกที่ถือเป็นฝั่งตรงข้ามของอกุศลมูล คือ:
* อโมหะ หรือ ปัญญา
* อโลภะ หรือ ทาน
* อโทสะ หรือ เมตตา

## อ้างอิง

## ข้อมูล
*Dalai Lama (1992). *The Meaning of Life*, translated and edited by Jeffrey Hopkins, Boston: Wisdom.
*Dzongsar Khyentse (2004). *Gentle Voice* #22, September 2004 Issue.
*Geshe Sonam Rinchen (2006). *How Karma Works: The Twelve Links of Dependent Arising*, Snow Lion
* Goleman, Daniel (2003). *Destructive Emotions: A Scientific Dialogue with the Dalai Lama*. Random House.
* Keown, Damien (2004). *A Dictionary of Buddhism*. Oxford University Press.
* Lamotte, Étienne (translator). *The Treatise on the Great Virtue of Wisdom of Nagarjuna*. Gampo Abbey.
* 
* 
* Rangjung Yeshe Wiki - Dharma Dictionary. http://rywiki.tsadra.org/index.php/dug_gsum
* Tenzin Wangyal Rinpoche (2011). *Awakening the Sacred Body: Tibetan Yogas of Breath and Movement*. Hay House.
* Trungram Gyaltrul Rinpoche Sherpa (2004). *Gampopa, the Monk and the Yogi : His Life and Teachings*. Harvard University.

## อ่านเพิ่ม
* Access to Insight, ''Mula Sutta: Roots'' (AN 3.69 PTS: A i 201)
* Access to Insight, ''Nidana Sutta: Causes'' (AN 3.33 PTS: A i 134 Thai 3.34; BJT 3.34)

## แหล่งข้อมูลอื่น
* Transforming the three poisons
* Three poisons on Ranjung Yeshe wiki
*What are the three jewels? Buddhism for Beginners
แคว้นโทซะ

**แคว้นโทซะ** () หรือชื่อย่อ **โดชู** () เป็นหนึ่งในแคว้นของญี่ปุ่น ซึ่งเคยเป็นเขตการปกครองของญี่ปุ่น เป็นส่วนหนึ่งของนังไกโด ตำแหน่งตรงกับจังหวัดโคจิในปัจจุบัน

## ที่มาของชื่อ
ชื่อ "โทซะ" ในปัจจุบันนิยมเขียนเป็น 土佐 แต่ในบันทึกโคจิกิและนิฮงโชกิสมัยโบราณ ชื่อแคว้นนี้ถูกเขียนเป็น 土左 และในเซ็นไดคุจิฮงงิ ถูกเขียนเป็น 都佐 ว่ากันว่าแต่เดิมเขียนเป็น 土左 มาก่อน แต่ ถูกเปลี่ยนเป็น 土佐 ในปี 713 แต่ว่าตั้งแต่นั้นมา 土左 กับ 土佐 ก็ยังมีการถูกใช้ปนกันมา จนพอถึงยุคเฮอัง จึงเขียนเป็น 土佐 เหมือนกันหมด

## พื้นที่
พื้นที่ก่อนการฟื้นฟูเมจิ ตรงกับพื้นที่ส่วนใหญ่ของจังหวัดโคจิในปัจจุบัน แต่ไม่รวมเกาะฮาฮาจิมะ เกาะโอกิโนชิมะ และ เกาะอูกูรูจิมะ เกาะโอกิโนะชิมะโช ในพื้นที่นครซูกูโมะ พื้นที่ยกเว้นของนครซูกูโมะนี้ได้ถูกรวมเข้าไปในปี 1876

## อ้างอิง

โทซะ
วาติกันมีเดีย

**วาติกันมีเดีย** () หรือเดิมเรียก **ศูนย์โทรทัศน์วาติกัน** () เป็นเครือข่ายโทรทัศน์แห่งชาติของสันตะสำนักซึ่งตั้งอยู่ในนครรัฐวาติกัน ก่อตั้งขึ้นใน ค.ศ. 1983 โดยสมเด็จพระสันตะปาปายอห์น ปอลที่ 2 และออกอากาศครั้งแรกในปี ค.ศ. 1983

## การแพร่ภาพกระจายเสียง (ศูนย์โทรทัศน์วาติกัน)
มีการถ่ายทอดสดทางเว็บไซต์ของนครรัฐวาติกัน ทางช่องโทรทัศน์คาทอลิกอื่น ๆ ของอิตาลี เช่น เตเลปาเชหรือตีวี2000 และทางช่องโทรทัศน์ต่างประเทศ เช่น กาเตโอ นครรัฐวาติกันไม่มีสถานีโทรทัศน์เป็นของตนเอง หากได้รับการร้องขอ วาติกันมีเดียยังสามารถส่งภาพไปยังช่องโทรทัศน์อื่น ๆ เพื่อแพร่ภาพเหตุการณ์ในนครรัฐวาติกันหรือระหว่างการเสด็จเยือนต่างประเทศของสมเด็จพระสันตะปาปา โดยภายในนครรัฐวาติกัน ทางการสามารถให้ความช่วยเหลือในการจัดตั้งศูนย์แถลงข่าวและงานแถลงข่าว และยังมีบริการสำหรับผู้สื่อข่าวพิเศษและให้ความช่วยเหลือด้านภาพและเสียงสำหรับช่องโทรทัศน์ต่างประเทศ ศูนย์โทรทัศน์วาติกันดำเนินการถ่ายทอดสดประมาณ 130 ครั้งต่อปี ผลิตสารคดี สร้างรายการนิตยสารรายสัปดาห์ชื่อ *ออกตาวาดีเอส* ซึ่งเผยแพร่ไปทั่วโลก

## การผลิต
วาติกันมีเดียผลิตสารคดีมากมายในรัชสมัยของสมเด็จพระสันตะปาปายอห์น ปอลที่ 2 และสมเด็จพระสันตะปาปาเบเนดิกต์ที่ 16 สารคดีส่วนใหญ่ว่าด้วยพระชนม์ชีพของสมเด็จพระสันตะปาปา นครรัฐวาติกัน และโบสถ์หลักของศาสนาคริสต์นิกายโรมันคาทอลิก เครือข่ายนี้ออกอากาศเป็นภาษาอิตาลีเป็นหลัก แต่ยังออกอากาศเป็นภาษาอื่น ๆ ด้วย เช่น ภาษาอังกฤษ ภาษาสเปน ภาษาฝรั่งเศส

## อ้างอิง

## แหล่งข้อมูลอื่น
*
*Livestream Vatican Media ในยูทูบ

หมวดหมู่:นครรัฐวาติกัน
หมวดหมู่:เครือข่ายโทรทัศน์
หมวดหมู่:ก่อตั้งในปี พ.ศ. 2526
ฟุตบอลชิงแชมป์แห่งชาติยุโรป 2024 รอบคัดเลือก กลุ่มเอ

**กลุ่ม เอ** ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เอ ประกอบไปด้วยห้าทีม: ไซปรัส, จอร์เจีย, นอร์เวย์, สกอตแลนด์ และ สเปน. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.

สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.

## ตารางคะแนน

## แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).

----

----

----

----

----

----

----

----

----

## ผู้ทำประตู

## การคาดโทษ

## หมายเหตุ

## อ้างอิง

## แหล่งข้อมูลอื่น
*UEFA Euro 2024, UEFA.com
*European Qualifiers, UEFA.com

กลุ่ม เอ
อ้วยโช่

**อ้วยโช่** หรือชื่อในภาษาจีนกลางคือ **หฺวางชู** () เป็นชื่อศักราชในรัชสมัยของจักรพรรดิโจผีแห่งวุยก๊ก (เว่ย์เหวินตี้)  ในยุคสามก๊กของจีน ชื่อศักราชอ้วยโช่ใช้ตั้งแต่ ค.ศ. 220 ถึง ค.ศ. 226 รวมเวลา 7 ปี ถือเป็นชื่อศักราชแรกของวุยก๊ก ในศักราชอ้วยโช่ปีที่ 7 เดือน 5 จักรพรรดิโจยอย (เว่ย์หมิงตี้) ขึ้นครองราชย์และยังคงใช้ชื่อศักราชอ้วยโช่ต่อไปจนครบปี

ฝ่ายขุนศึกซุนกวนในตอนแรกก็ใช้ชื่อศักราชอ้วยโช่เช่นกันเพราะเวลานั้นซุนกวนสวามิภักดิ์เป็นรัฐประเทศราชของวุยก๊ก จนกระทั่งศักราชอ้วยโช่ปีที่ 3 เมื่อซุนกวนประกาศตั้งตนเป็นอิสระจากวุยก๊กจึงเปลี่ยนชื่อศักราชเป็นของตนเองว่าหฺวางอู่ (黃武)

## การเปลี่ยนชื่อศักราช
* ศักราชเหยียนคางปีที่ 1 (ค.ศ. 220) — เดือน 10 วันที่ 29 เปลี่ยนชื่อศักราชเป็นอ้วยโช่ปีที่ 1
* ศักราชอ้วยโช่ปีที่ 8 (ค.ศ. 227) — เปลี่ยนชื่อศักราชเป็นไท่เหอปีที่ 1

## เหตุการณ์สำคัญ

* ศักราชอ้วยโช่ปีที่ 1 (ค.ศ. 220)— เดือน 10 วันที่ 29 วุยอ๋องโจผีสถาปนาตนเป็นจักรพรรดิและก่อตั้งรัฐวุยก๊ก
* ศักราชอ้วยโช่ปีที่ 7 (ค.ศ. 226) — เดือน 10 วันที่ 17 จักรพรรดิโจผี (เว่ย์เหวินตี้) สวรรคต จักรพรรดิโจยอย (เว่ย์หมิงตี้) ขึ้นครองราชย์

## ตารางเทียบศักราช

## ดูเพิ่ม
* ศักราชของจีน

## หมายเหตุ

## อ้างอิง

## บรรณานุกรม

* 
* 


หมวดหมู่:ศักราชของวุยก๊ก
วัดเจดีย์หลวง (อำเภอแม่สรวย)

**วัดเจดีย์หลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจดีย์หลวง อำเภอแม่สรวย จังหวัดเชียงราย มีเนื้อที่ทั้งหมด 13 ไร่ 2 งาน 46 ตารางวา ปัจจุบันมีพระมหาสุบรรณ มหาคมฺภี ป.ธ.7 เป็นเจ้าอาวาส

วัดเจดีย์หลวงเดิมเป็นวัดร้าง ปรากฏแต่ซากปรักหักพังของฐานเจดีย์เก่า มีพระพุทธรูปปูนปั้นปางมารวิชัยองค์ใหญ่ มีกำแพงเก่า บ่อน้ำขนาดใหญ่ซึ่งเป็นหลักฐาน

ในหนังสือ *ประวัติวัดทั่วราชอาณาจักรไทย เล่มที่ 8*  ระบุว่าตั้งวัดเมื่อ พ.ศ. 2353 ต่อมา พ.ศ. 2414 ชาวบ้านห้วยหมอเฒ่าโดยการนำของพ่อหลวงตา จันทร์เต็ม ผู้ใหญ่บ้านและคณะกรรมการ ได้เริ่มบูรณะปฏิสังขรณ์ก่อสร้างอุโบสถ กุฏิ  วิหาร ศาลาและทำการบูรณะเจดีย์ขึ้นใหม่ขนาดฐานกว้าง 9 เมตร 15 นิ้ว สูง 12 เมตร ครอบเจดีย์องค์เดิมซึ่งพังทะลายมาทับถมเหลือแต่ฐาน 4 ชั้น ขณะทำการบูรณะได้ พบอุโมงค์ในฐานเจดีย์ในอุโมงค์นั้นมีพระพุทธรูปทองสัมฤทธิ์ศิลปะเชียงเเสนจำนวน 7 องค์ (ปัจจุบันได้อันเชิญประดิษฐานไว้ในโบสถ์) และพระพุทธรูปทองเหลือง ทองแดง  และพระพุทธรูปที่แกะสลักด้วยไม้สักอีกเป็นจำนวนมาก พ.ศ. 2548 เจดีย์มีสภาพที่เก่าแก่ทรุดโทรมมาก  มีฐานแตกร้าว  องค์เจดีย์บางแห่งมีรอยแตก มีต้นโพธิ์งอกขึ้น  จึงทำการบูรณะพระธาตุขึ้นใหม่ วัดได้รับพระราชทานวิสุงคามสีมาเมื่อ พ.ศ. 2529

ด้านการศึกษา เมื่อ พ.ศ. 2506 ได้เปิดสอนพระปริยัติธรรม (แผนกธรรม) พ.ศ. 2524 ได้เปิดสอนพระปริยัติธรรม (แผนกบาลี) พ.ศ. 2535  ได้รับอนุญาตให้เปิดสอนพระปริยัติธรรมแผนกสามัญศึกษา โรงเรียนวัดเจดีย์หลวงวิทยา เปิดสอนตั้งแต่ชั้นมัธยมศึกษาปีที่ 1 ถึงปีที่ 6  

## อ้างอิง

เจดีย์หลวง
หมวดหมู่:สิ่งก่อสร้างในอำเภอแม่สรวย
หมวดหมู่:โบราณสถานในจังหวัดเชียงราย
วัดเจดีย์หลวง (จังหวัดนครศรีธรรมราช)

**วัดเจดีย์หลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลควนทอง อำเภอขนอม จังหวัดนครศรีธรรมราช

บริเวณที่ตั้งของวัดเจดีย์หลวงเป็นชุมชนโบราณ พบเนินดินที่มีร่องรอยว่าเป็นโบราณสถานกระจัดกระจายอยู่ทั่วไป พบเศษอิฐแนวอิฐหินชิ้นส่วนอาคาร ฯลฯ 

จากคำบอกเล่าของชาวบ้านทราบว่าเมื่อครั้งสร้างอุโบสถของวัดได้ มีการทำลายเนินดินลงแห่งหนึ่ง พบโบราณวัตถุและชิ้นส่วนของอาคารซึ่งทำจากอิฐและหินโบราณวัตถุที่ยังเหลืออยู่จากการทำลายเพื่อใช้เป็นฐานรากอุโบสถในคราวนั้น ได้แก่ฐานโยนิทำจากหินปูนเป็นรูปสี่เหลี่ยมจัตุรัสขนาด 100 x100 เซนติเมตรหนา 11.5 เซนติเมตร รูตรงกลางเป็นสี่เหลี่ยมผืนผ้าเซาะร่อง 2 ชั้น อายุราวพุทธศตวรรษที่ 12–14 ธรณีประตูทำด้วยหินปูนและหินทราย จำนวน 4 ชิ้น ทับหลัง เป็นแผ่นหินปูนแผ่นหนึ่งขนาดกว้าง 63 เซนติเมตร ยาว 139 เซนติเมตร หนา 18 เซนติเมตร ด้านบนมีลวดลายพรรณพฤกษาสลักอยู่ ขนาด 40x72 เซนติเมตร ต่ำลงมาจากลวดลายสลักดังกล่าวมีรูข้างละ 1 รู แผ่นหินนี้อาจจะเป็นทับหลังของอาคารก็ได้ กรอบประตู ทำด้วยหินทรายพบ 2 ชิ้น แท่งหินประการังพบแท่งหินประการังรูปทรงต่าง ๆ หลายแบบ สระน้ำโบราณอยู่ห่างจากเนินโบราณสถานที่ถูกรื้อเพื่อสร้างอุโบสถไปทางทิศเหนือทิศใต้และทิศตะวันตก (ทิศละ 1 สระ) ราว 100 เมตร เป็นสระรูปสี่เหลี่ยมจัตุรัสขนาด 20x20 เมตร ปัจจุบันตื้นเขินหมดแล้ว

สำนักงานพระพุทธศาสนาแห่งชาติระบุว่าวัดเจดีย์หลวงตั้งวัดเมื่อวันที่ 30 มิถุนายน พ.ศ. 2514 ได้รับพระราชทานวิสุงคามสีมาเมื่อ พ.ศ. 2515 ภายในวัดมีพิพิธภัณฑ์วัดเจดีย์หลวง เป็นสถานที่เก็บของเก่าโบราณที่เก่าแก่และร่วมสมัย เป็นจำนวนมากควรแก่การอนุรักษ์

## อ้างอิง

เจดีย์หลวง
หมวดหมู่:โบราณสถานในจังหวัดนครศรีธรรมราช
หมวดหมู่:สิ่งก่อสร้างในอำเภอขนอม
มิวสิกออฟเดอะสเฟียรส์

***มิวสิกออฟเดอะสเฟียรส์*** () (มีชื่อรองว่า ***วอลวัน ฟรอมเอิร์ธเดอะวิทเลิฟ***; ) เป็นสตูดิโออัลบั้มลำดับที่ 9 ของวงดนตรีร็อกอังกฤษ โคลด์เพลย์ วางจำหน่ายเมื่อวันที่ 15 ตุลาคม ค.ศ. 2021 โดยพาร์โลโฟนในสหราชอาณาจักร และแอตแลนติกเรเคิดส์ในสหรัฐอเมริกา อัลบั้มนี้ผลิตโดยแมกซ์ มาร์ติน ซึ่งเป็นโปรดิวเซอร์คนใหม่ของวง มีนักร้องรับเชิญคือ เซลีนา โกเมซ, วีอาร์คิง, เจค็อบ คอลลิเออร์ และบีทีเอส รวมถึงการกลับมาของโปรดิวเซอร์อิเล็กทรอนิกส์ จอน ฮอปกินส์

อัลบั้มนี้เป็นอัลบั้มคอนเซ็ปต์แนวอวกาศชุดที่สองของวงต่อจาก *[[เอกซ์แอนด์วาย|เอ็กซ์แอนด์วาย]]* ในปี ค.ศ. 2005 และนำเสนอแนวเพลงป็อป ป็อปร็อก สเปซร็อก ดนตรีสเปซ และอิทธิพลแนวแอมเบียนต์ ตั้งอยู่ในระบบดาวเคราะห์สมมติที่เรียกว่า เดอะสเฟียรส์ ซึ่งมีดาวเคราะห์จำนวน 9 ดวง ดาวเทียมธรรมชาติจำนวน 3 ดวง ดาวฤกษ์และเนบิวลาจำนวน 1 ดวง โดยแต่ละดวงจะสอดคล้องกับเส้นทางที่บันทึกไว้ ตามที่นักร้องนำคริส มาร์ติน กล่าวว่าแนวคิดและธีมได้รับแรงบันดาลใจจากแฟรนไชส์ภาพยนตร์ *[[สตาร์ วอร์ส]]* ซึ่งทำให้เขาและสมาชิกวงคนอื่น ๆ สงสัยว่าศิลปินคนอื่น ๆ ทั่วทั้งจักรวาลจะเป็นอย่างไร ขณะเดียวกันก็ใช้ดาวเคราะห์เป็นผืนผ้าใบในการสำรวจประสบการณ์ของมนุษย์

ในความคาดหมายสำหรับอัลบั้มนี้ พวกเขาปล่อยเพลง "Higher Power" และ "My Universe" เป็นซิงเกิล โดยเพลงแรกได้รับการเสนอชื่อเข้าชิงรางวัลขับร้องเพลงป็อปคู่/กลุ่มยอดเยี่ยมในงานประกาศผลรางวัลแกรมมีประจำปี ครั้งที่ 64 และเพลงหลังได้รับการเสนอชื่อเข้าชิงรางวัลเดียวกัน ในงานประกาศผลรางวัลแกรมมีประจำปี ครั้งที่ 65 "My Universe" ยังเปิดตัวที่อันดับหนึ่งในชาร์ตบิลบอร์ดฮอต 100 ทำให้โคลด์เพลย์เป็นนักร้องอังกฤษกลุ่มแรกในประวัติศาสตร์ที่ประสบความสำเร็จ "Let Somebody Go" ได้รับการปล่อยตัวเป็นซิงเกิลที่สามอย่างเป็นทางการในวันที่ 7 กุมภาพันธ์ ค.ศ. 2022 "Coloratura" "People of the Pride" "Biutyful" และ "Humankind" เวอร์ชันการแสดงสดได้เป็นซิงเกิลประชาสัมพันธ์

*มิวสิกออฟเดอะสเฟียรส์*ได้รับการวิจารณ์ที่หลากหลายจากนักวิจารณ์ หลายคนวิพากษ์วิจารณ์ ในความอ่อนไหวและสไตล์ป็อปอย่างเปิดเผยของอัลบั้ม อย่างไรก็ตามเพลงปิดท้าย "Coloratura" ได้รับคำชมเชยจากโครงสร้างและการผลิตที่ยาวและแหวกแนว อัลบั้มนี้ได้รับการเสนอชื่อเข้าชิงรางวัลอัลบั้มแห่งปีและอัลบั้มเพลงป็อปยอดเยี่ยมในงานประกาศผลรางวัลแกรมมีประจำปี ครั้งที่ 65 ซึ่งนับเป็นการเสนอชื่อที่สามของวงในทั้งสองประเภท เปิดตัวบนชาร์ตอัลบั้มของสหราชอาณาจักรเป็นโปรเจ็กต์แรกนับตั้งแต่โปรเจกต์ *[[นัมเบอร์ 6 คอลลาบอเรชันส์โพรเจกต์]]* (2019) ของเอ็ด ชีแรน ที่มียอดขายมากกว่า 100,000 หน่วยในช่วงสัปดาห์แรก เพื่อทำการสนับสนุนอัลบั้มโคลด์เพลย์ได้จัดคอนเสิร์ตมิวสิกออฟเดอะสเฟียรส์เวิลด์ทัวร์

## การตอบรับเชิงวิจารณ์

### รางวัล

## รายการเพลง

## อ้างอิง

## แหล่งข้อมูลอื่น
* 

หมวดหมู่:อัลบั้มเพลงในปี พ.ศ. 2564
หมวดหมู่:อัลบั้มเพลงที่ผลิตโดยแมกซ์ มาร์ติน
หมวดหมู่:อัลบั้มเพลงของค่ายแอตแลนติกเรเคิดส์
หมวดหมู่:อัลบั้มเพลงของค่ายพาร์โลโฟน
หมวดหมู่:อัลบั้มเพลงของโคลด์เพลย์
เดอะซัน (สหราชอาณาจักร)

**เดอะซัน** () เป็นหนังสือพิมพ์แท็บลอยด์ของอังกฤษ ตีพิมพ์โดยนิวส์ ยูเค ซึ่งเป็นบริษัทในเครือของนิวส์คอร์ปของรูเพิร์ต เมอร์ด็อค ก่อตั้งขึ้นในรูปแบบบรอดชีท ในปี ค.ศ. 1964 ในฐานะผู้สืบทอดของ Daily Herald และกลายเป็นแท็บลอยด์ในปี ค.ศ. 1969 หลังจากที่เจ้าของคนปัจจุบันซื้อไป

## หมายเหตุ

## อ้างอิง

หมวดหมู่:หนังสือพิมพ์ในสหราชอาณาจักร
มาริ ฮิโนะ

**มาริ ฮิโนะ** (, 22 พฤษภาคม -) เป็นนักพากย์หญิงชาวญี่ปุ่น เกิดที่เมืองเนมุโระ จังหวัดฮกไกโด สังกัดซิกมาเซเวน สูง 148 ซม.

ตอนที่อยู่ มัธยมเนมุโระในฮกไกโดเคยอยู่ชมรมละคร หลังจากจบการศึกษาจึงย้ายไปโตเกียวและเข้าเรียนที่โรงเรียนฝึกหัดนักพากย์ และได้มีผลเปิดตัวในฐานะนักพากย์ในปี 2010 วันที่ 1 พฤศจิกายน 2021 ได้ย้ายสังกัดจากซิกมาเซเวน e เมื่อวันที่

งานอดิเรกคือร้องคาราโอเกะ ความสามารถพิเศษคือเปียโน เป็นลูกสาวคนโตในพี่น้องสามคน  มีน้องชายและน้องสาวฝาแฝด

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดฮกไกโด
หมวดหมู่:นักพากย์หญิงชาวญี่ปุ่น
โรงเรียนวัดบ้านด่านคนคบ

**โรงเรียนวัดบ้านด่านคนคบ** อักษรย่อ ด.ค. (D.K.) เป็นโรงเรียนในจังหวัดนครราชสีมา ตั้งอยู่ที่ บ้านด่านคนคบ หมู่ที่1 ตำบลด่านคล้า อำเภอโนนสูง จังหวัดนครราชสีมา 30160 ปัจจุบันมีอายุ 85 ปี ตั้งอยู่บนเนื้อที่ 8 ไร่ 52 ตารางวา อยู่ในสังกัดสำนักงานคณะกรรมการการศึกษาขั้นพื้นฐาน ปัจจุบันโรงเรียนเปิดทำการสอน 3 ระดับ คือ ระดับก่อนประถมศึกษา ระดับประถมศึกษา และระดับมัธยมศึกษาตอนต้น   

## วิสัยทัศน์และปรัชญาของโรงเรียน
* **วิสัยทัศน์ ** ภายในปี 2562  โรงเรียนวัดบ้านด่านคนคบ เป็นโรงเรียนที่ใช้เทคโนโลยีเพื่อการศึกษาและภูมิปัญญาท้องถิ่น  ผู้เรียนมีคุณภาพผ่านเกณฑ์มาตรฐานการศึกษา   ครูมีการพัฒนามาตรฐานวิชาชีพ ชุมชนมีส่วนร่วมในการจัดการศึกษา

* **ปรัชญา ** สุโขปัญญา ปฏิลาโภ  (การมีปัญญา ย่อมเป็นสุข)

## เพลงมาร์ชด่านคนคบ
โรงเรียนวัดบ้านด่านคนคบ เราเคารพชาติศาสน์กษัตริย์ตรา แหล่งเรียนรู้เพิ่มพูนปัญญา
พัฒนาการศึกษาของเด็กไทย โรงเรียนวัดบ้านด่านคนคบ ปรัชญาสุโขปัญญาปฏิลาโภ ความหมายว่าความมีปัญญาทำให้เกิดสุขใจ คำขวัญเรียนดีมีวินัยใฝ่ความรู้คู่คุณธรรม สำนึกไทยในใจเลิศล้ำจิตอาสาพัฒนาชาติไทย โรงเรียนวัดบ้านด่านคนคบ เมื่อพานภพเราเข้าประจัน
ลูกเขียวขาวเราสู้ไม่หวั่น ร่วมฝ่าฟันเพื่อโรงเรียนของเรา โรงเรียนวัดบ้านด่านคนคบ

## อาคารและสถานที่ต่างๆ
* **อาคาร 1 ** เป็นอาคารไม้ 2 ชั้นประกอบด้วย
** ชั้น 1 ห้องวิทยาศาสตร์ ห้องประวัติศาสตร์ ห้องประจำนักเรียนชั้นประถมศึกษาปีที่1 ห้องการงานอาชีพ ห้องสังคมศึกษา ห้องสุขศึกษาและพลศึกษา
** ชั้น 2 ห้องพักครูสายชั้นประถมศึกษาตอนต้น ห้องประจำนักเรียนชั้นประถมศึกษาปีที่2 ห้องประจำนักเรียนชั้นประถมศึกษาปีที่3 ห้องสุขศึกษาและพลศึกษา ห้องเก็บของ
* **อาคาร 2**  เป็นอาคารคอนกรีต 2 ชั้นประกอบด้วย
** ชั้น 1 ห้องพยาบาล ห้องสมุด ห้องประชุมเล็ก
** ชั้น 2 ห้องผู้อำนวยการ ห้องรองผู้อำนวยการ ห้องธุรการ ห้องประชุมใหญ่ ห้องคณิตศาสตร์ ห้องคอมพิวเตอร์
* **อาคาร 3**  เป็นอาคารคอนกรีต 2 ชั้นประกอบด้วย
** ชั้น 1 ห้องพักครูสายชั้นมัธยมศึกษา1 ห้องพักครูสายชั้นมัธยมศึกษา2 ห้องวิทยาศาสตร์
** ชั้น 2 ห้องประจำนักเรียนชั้นมัธยมศึกษาปีที่3 ห้องประจำนักเรียนชั้นมัธยมศึกษาปีที่2 ห้องประจำนักเรียนชั้นมัธยมศึกษาปีที่1
* **อาคาร 4** เป็นอาคารคอนกรีต 2 ชั้น
** ชั้น 1 เป็นพื้นที่จัดสรรสำหรับไว้ทำกิจกรรมเอนกประสงค์และกิจกรรมหน้าเสาธง
** ชั้น 2 ห้องประจำนักเรียนชั้นประถมศึกษาปีที่4 ห้องประจำนักเรียนชั้นประถมศึกษาปีที่5 ห้องประจำนักเรียนชั้นประถมศึกษาปีที่6 ห้องพักครูสายชั้นประถมศึกษาตอนปลาย
* **อาคารชุตินารา** เป็นอาคารนักเรียนสายชั้นก่อนประถมศึกษา
* **อาคารพลศึกษา** เป็นอาคารเรียนที่ไม่ได้ใช้งานแล้วมีห้องดนตรี ห้องสุขศึกษาและพลศึกษา
* ร้านค้าสหกรณ์โรงเรียน 
* โรงอาหาร
* หอประชุม
* ห้องน้ำนักเรียนสายชั้นประถมศึกษาชาย-หญิง
* ห้องน้ำนักเรียนสายชั้นมัธยมศึกษาหญิง
* ห้องน้ำนักเรียนสายชั้นมัธยมศึกษาชาย
* สนามเด็กเล่น
* สนามฟุตบอล
* สนามฟุตซอล
* สนามตะกร้อ
* สนามวอลเลย์บอล
* โรงจอดรถ
* อาคารเกษตร

## เขตพื้นที่บริการ

* **รายชื่อหมู่บ้านในเขตพื้นที่บริการ**
** หมู่ที่1 บ้านด่านคนคบ ตำบลด่านคล้า อำเภอโนนสูง จังหวัดนครราชสีมา
** หมู่ที่4 บ้านหัวบึง ตำบลด่านคล้า อำเภอโนนสูง จังหวัดนครราชสีมา
** หมู่ที่7 บ้านด่านคนคบ ตำบลด่านคล้า อำเภอโนนสูง จังหวัดนครราชสีมา
** หมู่ที่10 บ้านหนองกระทุ่ม ตำบลด่านคล้า อำเภอโนนสูง จังหวัดนครราชสีมา
ฮินะ ทาจิบานะ

**ฮินะ ทาจิบานะ** (, 14 มิถุนายน - ) เป็นนักพากย์หญิงชาวญี่ปุ่น เกิดที่จังหวัดมิยางิ สังกัดอาตส์วิชัน

## อาชีพ
ทาจิบานะเริ่มต้นอาชีพนักพากย์เสียงหลังจากจบการศึกษาจากสถาบันนักพากย์เสียงแห่งประเทศญี่ปุ่น บทบาทแรกของเธอคือการให้เสียงพากย์ตัวประกอบในอนิเมะเรื่อง *[[ซอมบี้แลนด์ซากะ]]* ในปี พ.ศ. 2561 โดยบทบาทแรกที่มีชื่อของเธอคือการให้เสียงตัวละคร ฮิซากาวะ นางิ ในเกมมือถือ ''ดิ ไอดอลมาสเตอร์ ซินเดอเรลลาเกิร์ลส์ Theater Climax Season'' ซึ่งผลงานอนิเมะเรื่องแรกที่เธอพากย์อย่างเต็มตัวคือในปี พ.ศ. 2562 โดยเธอให้เสียงพากย์เป็น อิจิอิ ไมนะ ในอนิเมะเรื่อง *[[โอชิ งะ บุโดกัง อิตเทคุเรทาระ ชินุ]]* ต่อมาในปีเดียวกัน เธอได้รับบทเป็น มูรายามะ ริเอะ ในเกมมือถือ *[[คิว!]]*

ในปี พ.ศ. 2564 ทาจิบานะรับบทเป็น ซาโตโนะ ไดมอนด์ ในเกมมือถือและอนิเมะเรื่อง *[[สาวม้าโมเอะ]]* โดยในปี พ.ศ. 2565 เธอได้กลับมารับบทเป็นมูรายามะ ริเอะอีกครั้งในอนิเมะซีรีส์ที่ดัดแปลงมาจากเรื่อง คิว!

ทาจิบานะเปิดตัวในฐานะนักร้องเดี่ยวในปี พ.ศ 2567 ภายใต้สังกัดโพนีแคนยอน ด้วยเพลง "I'm Game!" ซึ่งเป็นเพลงปิดของอนิเมะเรื่อง *[[เกมอัจฉริยะ คนปะทะเทพ]]*

## ผลงานพากย์
### อนิเมะ
;พ.ศ. 2561
**[[ซอมบี้แลนด์ซากะ]]*, เด็กหญิง

;พ.ศ. 2562
**[[ดิ ไอดอลมาสเตอร์ ซินเดอเรลลาเกิร์ลส์|ดิ ไอดอลมาสเตอร์ ซินเดอเรลลาเกิร์ลส์ Theater Climax Season]]*, ฮิซากาวะ นางิ

;พ.ศ. 2563
**[[โอชิ งะ บุโดกัง อิตเทคุเรทาระ ชินุ]]*, อิจิอิ ไมนะ

;พ.ศ. 2564
**[[สาวม้าโมเอะ]]*, ซาโตโนะ ไดมอนด์

;พ.ศ. 2565
**[[คิว!]]*, มูรายามะ ริเอะ

;พ.ศ. 2566
**[[รุ่นพี่ตัวน้อยดูท่าจะตกหลุมรัก]]*, คาตาเสะ ชิโอริ
**[[นักบุญไร้เทียมทาน หนทางรอดในต่างโลกของมนุษย์เงินเดือน]]*, นานาเอลลา

;พ.ศ. 2567
**[[ทาสสุดแกร่งแห่งหน่วยป้องกันอสูร]]*, โอกาวามุระ เนย์
**[[เกมอัจฉริยะ คนปะทะเทพ]]*, เพิร์ล ไดมอนด์
**[[จอมเวทมนุษย์ในกองทัพจอมมาร]]*, ซาร์ตี
**[[ฮีลเลอร์ที่ถูกเตะออกจากตี้ แท้จริงแล้วแกร่งสุด]]*, อาร์เมีย

;พ.ศ. 2568
**[[ดาบคลั่งทวงแค้น]]*, Peepi
**[[ศึกสุดท้ายของเธอกับผมคือจุดเริ่มต้นของโลกใบใหม่]]*, แอช

;พ.ศ. 2569
**[[เก่งรอบด้านแต่ไร้ทีเด็ด เลยถูกเฉดหัวจากปาร์ตี้ผู้กล้า]]*, โซเฟีย โคลเดล

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดมิยางิ
หมวดหมู่:นักพากย์หญิงชาวญี่ปุ่น
เคียวกะ โมริยะ

**เคียวกะ โมริยะ** (, 22 พฤษภาคม 1995 –) เป็นนักพากย์ และอดีตนักแสดงเด็กชาวญี่ปุ่น เกิดที่อาซูมิโนะ จังหวัดนางาโนะ สังกัดสมาคมสหกรณ์ผู้บริโภคนักแสดงโตเกียว ส่วนสูง 149 ซม.

ตั้งแต่ปี 2019 ได้เข้าร่วมเป็นสมาชิกวงนักพากย์ DIALOGUE+

ในปี 2020 ได้แสดงเป็นตัวละครหลักเป็นครั้งแรกในอนิเมะโอจิโกโบเระฟรุตส์ทาร์ต

## ผลงานพากย์
* *[[โอจิโกโบเระฟรุตส์ทาร์ต]]* (มิโดริ เฮโมะ)
* *[[คิว!]]* (คาโนะ ชิโนะ)
* *[[บันทึกการเดินทางต่างโลกของท่านอัศวินกระดูก]]* (เฮรินา)
* *[[เอาแล้วไง ยัยแฟนเก่าดันเป็นลูกสาวแม่ใหม่]]* (คานาอิ นาสึกะ)
* *[[คาวาอิซูงิ ไครซิส]]* (มิโทระ ริรุ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดนางาโนะ
หมวดหมู่:นักแสดงเด็กชาวญี่ปุ่น
หมวดหมู่:นักพากย์หญิงชาวญี่ปุ่น
Lagenipora

***Lagenipora*** เป็นสกุลของไบรโอซัวที่อยู่ในวงศ์ Celleporidae

สกุลนี้พบว่ามีการกระจายเกือบทั่วโลก

สปีชีส์ในสกุลนี้ ได้แก่:

**[[Lagenipora americana]]* 
**[[Lagenipora ampullacea]]* 
**[[Lagenipora aragoi]]* 
**[[Lagenipora brevicollis]]* 
**[[Lagenipora chedopadiensis]]* 
**[[Lagenipora crenulata]]* 
**[[Lagenipora daishakaensis]]* 
**[[Lagenipora echinacea]]* 
**[[Lagenipora ferocissima]]* 
**[[Lagenipora gigantea]]* 
**[[Lagenipora laevissima]]* 
**[[Lagenipora lepralioides]]* 
**[[Lagenipora minuscula]]* 
**[[Lagenipora perforata]]* 
**[[Lagenipora pinnacula]]* 
**[[Lagenipora polita]]* 
**[[Lagenipora rugosa]]* 
**[[Lagenipora sciutoi]]* 
**[[Lagenipora soldanii]]* 
**[[Lagenipora spinifera]]* 
**[[Lagenipora tuba]]* 
**[[Lagenipora tubulosa]]* 
**[[Lagenipora urceolaris]]* 
**[[Lagenipora ventricosa]]* 

## อ้างอิง

หมวดหมู่:ไบรโอซัว
หมวดหมู่:สัตว์
Gemelliporina

***Gemelliporina*** เป็นสกุลของไบรโอซัวที่อยู่ในวงศ์ Cleidochasmatidae

สปีชีส์ในสกุลนี้พบในอเมริกาเหนือและอเมริกากลาง

สปีชีส์ในสกุลนี้ ได้แก่:
**[[Gemelliporina glabra]]* 
**[[Gemelliporina hastata]]* 
**[[Gemelliporina punctata]]* 

## อ้างอิง

หมวดหมู่:ไบรโอซัว
หมวดหมู่:สัตว์
Flustramorpha

***Flustramorpha*** เป็นสกุลของไบรโอซัวที่อยู่ในวงศ์ Microporellidae

สปีชีส์ในสกุลนี้พบในแอฟริกาตอนใต้สุด

สปีชีส์ในสกุลนี้ ได้แก่:

**[[Flustramorpha angusta]]* 
**[[Flustramorpha flabellaris]]* 
**[[Flustramorpha marginata]]* 

## อ้างอิง

หมวดหมู่:ไบรโอซัว
หมวดหมู่:สัตว์
Flustrellidra

***Flustrellidra*** เป็นสกุลของไบรโอซัวที่อยู่ในวงศ์ Flustrellidridae

สปีชีส์ในสกุลนี้พบในซีกโลกเหนือ

สปีชีส์ในสกุลนี้ ได้แก่:

**[[Flustrellidra akkeshiensis]]* 
**[[Flustrellidra armata]]* 
**[[Flustrellidra aspinosa]]* 
**[[Flustrellidra cervicornis]]* 
**[[Flustrellidra corniculata]]* 
**[[Flustrellidra filispina]]* 
**[[Flustrellidra gigantea]]* 
**[[Flustrellidra hispida]]* 
**[[Flustrellidra kurilensis]]* 
**[[Flustrellidra prouhoi]]* 
**[[Flustrellidra spinifera]]* 
**[[Flustrellidra stolonifera]]* 
**[[Flustrellidra vegae]]* 

## อ้างอิง

หมวดหมู่:ไบรโอซัว
หมวดหมู่:สัตว์
Filicrisia

***Filicrisia*** เป็นสกุลของไบรโอซัวที่อยู่ในวงศ์ Crisiidae ได้รับการอธิบายครั้งแรกในปี พ.ศ. 2396 โดย อัลไซด์ ดอร์บิญี และชนิดของสปีชีส์คือ *Filicrisia geniculata*.

สกุลนี้พบว่ามีการกระจายเกือบทั่วโลก

สปีชีส์ในสกุลนี้ ได้แก่:

**[[Filicrisia allooeciata]]* 
**[[Filicrisia franciscana]]* 
**[[Filicrisia geniculata]]* 
**[[Filicrisia neocomiensis]]* 
**[[Filicrisia smitti]]* 

## อ้างอิง

## แหล่งข้อมูลอื่น
*''Filicrisia'' occurrence data & images from GBIF

หมวดหมู่:ไบรโอซัว
หมวดหมู่:สัตว์
Figularia

***Figularia*** เป็นสกุลของไบรโอซัวที่อยู่ในวงศ์ Cribrilinidae

สกุลนี้พบว่ามีการกระจายเกือบทั่วโลก

สปีชีส์ในสกุลนี้ ได้แก่:

**[[Figularia arnouldi]]* 
**[[Figularia bragai]]* 
**[[Figularia capitifera]]* 
**[[Figularia carinata]]* 
**[[Figularia clithridiata]]* 
**[[Figularia contraria]]* 
**[[Figularia crassicostulata]]* 
**[[Figularia dimorpha]]* 
**[[Figularia duvergieri]]* 
**[[Figularia echinoides]]* 
**[[Figularia elcanoi]]* 
**[[Figularia figularis]]* 
**[[Figularia fissa]]* 
**[[Figularia fissurata]]* 
**[[Figularia haueri]]* 
**[[Figularia hilli]]* 
**[[Figularia huttoni]]* 
**[[Figularia japonica]]* 
**[[Figularia kenleyi]]* 
**[[Figularia mernae]]* 
**[[Figularia ortmanni]]* 
**[[Figularia pelmatifera]]* 
**[[Figularia peltata]]* 
**[[Figularia philomela]]* 
**[[Figularia planicostulata]]* 
**[[Figularia quaylei]]* 
**[[Figularia rhodanica]]* 
**[[Figularia rugosa]]* 
**[[Figularia ryukuensis]]* 
**[[Figularia speciosa]]* 
**[[Figularia spectabilis]]* 
**[[Figularia spinea]]* 
**[[Figularia tenuicosta]]* 
**[[Figularia triangula]]* 

## อ้างอิง

หมวดหมู่:ไบรโอซัว
หมวดหมู่:สัตว์
ผู้สำเร็จราชการฮ่องกง

**ผู้สำเร็จราชการฮ่องกง** เป็นตัวแทนของ British Crown ในฮ่องกงตั้งแต่ปี ค.ศ. 1843 ถึง ค.ศ. 1997 ในตำแหน่งนี้ ผู้สำเร็จราชการเป็นประธานสภาบริหารและผู้บัญชาการทหารสูงสุดของกองกำลังอังกฤษโพ้นทะเลฮ่องกง บทบาทของผู้สำเร็จราชการกำหนดไว้ใน Hong Kong Letters Patent and Royal Instructions เมื่อสิ้นสุดการปกครองของอังกฤษและส่งมอบฮ่องกงให้จีนในปี ค.ศ. 1997 หน้าที่ฝ่ายพลเรือนส่วนใหญ่ตกเป็นของผู้บริหารสูงสุดของฮ่องกง และหน้าที่ทางทหารตกเป็นของผู้บัญชาการกองทหารรักษาการณ์ฮ่องกง

## ผู้สำเร็จราชการ
อำนาจและหน้าที่ของผู้ว่าการกำหนดไว้ใน Hong Kong Letters Patent and Royal Instructions ในปี ค.ศ. 1843 ผู้สำเร็จราชการซึ่งได้รับการแต่งตั้งจากพระมหากษัตริย์อังกฤษ (ตามคำแนะนำของรัฐมนตรีต่างประเทศ) ทำหน้าที่ฝ่ายบริหารของรัฐบาลฮ่องกงจนถึงปีสุดท้ายของการปกครองของอังกฤษ

ผู้สำเร็จราชการฮ่องกงเป็นประธานคณะรัฐมนตรีอาณานิคม สภาบริหาร และยังเป็นประธานสภานิติบัญญัติฮ่องกงจนถึงปี ค.ศ. 1993 ผู้สำเร็จราชการได้แต่งตั้งสมาชิกสภานิติบัญญัติส่วนใหญ่ จนกระทั่งมีการเลือกตั้งสภานิติบัญญัติทางอ้อมครั้งแรกในปี ค.ศ. 1985 ในขั้นต้น ทั้งสองสภาถูกครอบงำโดยชาวอังกฤษที่อพยพเข้ามา แต่ค่อย ๆ หลีกทางให้กับชาวจีนฮ่องกงในท้องถิ่น ในอดีต ผู้สำเร็จราชการฮ่องกงเป็นนักการทูตมืออาชีพหรือเจ้าหน้าที่อาวุโสของอาณานิคม ยกเว้นผู้สำเร็จราชการคนสุดท้าย คริส แพตเท็น ซึ่งเป็นนักการเมืองอาชีพ ในเดือนธันวาคม ค.ศ. 1996 เงินเดือนของผู้สำเร็จราชการอยู่ที่ 3,036,000 ล้านเหรียญฮ่องกงต่อปี โดยไม่ต้องเสียภาษี

## อ้างอิง

หมวดหมู่:ฮ่องกงของบริเตน